Lav et referat af nedenstående tekst:

Tekst:
Når Ordkraft 10. april slår dørene op bliver det med den britiske krimiforfatter Robert Goddard øverst på plakaten. På åbningsdagen træder Goddard, som udgav sin første roman i 1986, på to scener i Kulturcenter Nordkraft, som huser festivalen. Det bliver andet år i træk at Ordkraft har en britisk forfatter øverst på plakaten. Sidste år var det Faye Weldon, og ifølge projektleder Ove Hesselbjerg Rasmussen er det ingen tilfældighed, at man igen har kastet blikket på de bristiske øer. - Vi ved, at Robert Goddard har et stort publikum i Danmark hvor hans bøger er meget læste. Det har noget at gøre med, at danske læsere åbenbart godt kan lide det specielle miljø, som Goddard lader sine handlinger udspille i. Der er noget Barnaby og Miss Marple over hans stemningsbeskrivelser, og handlingen i hans bøger har altid et helt specielt twitst, som overrasker læseren, siger han. Robert Goddard kan opleves 10. april klokken 16 i Watt-salen i Teater Nordkraft og igen klokken 20 i Kedelhallen. Udover Goddard kan man på Ordkraft blandt mange andre opleve Hanne-Vibeke Holst, Josefine Klougart, Louise Østergaard. Hele programmet kan ses på Ordkrafts hjemmeside.

Referat:
Litteraturfestivalen har offentliggjort årets internationale hovednavn.